**ФЕСТИВАЛЬ ДАСТУРИ**

**А) Фестивални ўтказиш шартлари ва тартиби:**

– **биринчи босқичда** тайёрланган видеороликлар намойиши:

ҳар бир миллатнинг тархи ва ҳозирги куни, миллийлигини, қадриятларини, урф-одатларини, бошқа миллатлардан ажралиб турувчи одат тусига кирган фарқли жиҳатларини намойиш этишлари лозим, бунда қўрилиш, меъморчилик ишларининг ўзига хослиги ҳам кўриниб туриши лозим, тарихий обидалари ва уларнинг ҳозирги кунгача сақлаб қолинганлик даражалари акс эттирилиши лозим. Оилавий қадриятлар намойиши янада жозиба беради.

**(2 дақиқагача бўлган видеоролик намойиш этилади)**

– **иккинчи босқичда** турли миллатларнинг маданий чиқишлари: рақс, қўшиқ, мусиқий асбоблар ижроси, шеърлар, адабий-бадиий композициялар, миллий урф-одатлар ва анъаналарни акс эттирувчи саҳна кўринишлари, миллий либослар намойиши бўлади.

**(3 дақиқа вақт ажратилади)**

**Эслатма-1**

Ҳар бир иштирокчи(лар) ёхуд гуруҳларнинг маданий чиқишлари ва видеоролик намойиши учун жами **4 дақиқа вақт ажратилади.**

Фестиваль давомида барча иштирокчилар ва томошабинлар Ташкилий қўмита томонидан белгиланган тартиб ва қоидаларга риоя қилишлари шарт.

Чиқишлар белгиланган вақтга мувофиқ амалга оширилади *(белгиланган регламент доирасида)*.

Саҳна маданияти ва ахлоқ нормаларига зид бўлган ҳаракатларга йўл қўйилмайди.

**Б) Ҳакамлар (экспертлар) руйхати:**

Аъзолар 7 нафардан иборат бўлиб, мазкур ташкилотлардан аъзолар шакллантирилади:

1) Республика Маънавият ва маърифат маркази: *маданият ва маърифат соҳасидаги етакчи мутахассислар;*

2) Ўзбекистон давлат консерваторияси: *композиторлар, мусиқашунослар, вокал ва инструментал ижрочилар;*

3) Ўзбекистон ошпазлар уюшмаси: *тажрибали ошпазлар ва кулинария экспертлари;*

4) Модельерлар, дизайнерлар, мода танқидчилари: *миллий либослар намойишини баҳолаш учун;*

5) Тошкент давлат юридик университети: *маданият ва маънавият масалалари бўйича етук профессор-ўқитувчилар.*

**Эслатма-2**

Ҳакамлар ва экспертларни шакллантириш жараёнида қуйидагиларга эътибор қаратиш лозим:

**мутахассислик:** ҳар бир ҳакам ёки эксперт баҳолайдиган йўналиш бўйича чуқур билим ва тажрибага эга бўлиши керак;

**холислик:** ҳакамлар ва экспертларнинг қарорлари холис ва беғараз бўлиши лозим;

**объективлик:** баҳолаш мезонларига асосланган ҳолда объектив фикр билдира олишлари керак;

**турли хил қарашлар:** ҳакамлар ҳайъати таркибига турли хил қарашга эга бўлган мутахассисларни жалб қилиш мақсадга мувофиқдир;

**тажриба:** ҳакамлик ёки экспертлик соҳасида тажрибали бўлиши ва соҳани тубидан билиши талаб этилади.

**В) Баҳолаш қуйидаги мезонлар асосида амалга оширилади:**

**–** маданий чиқишлари: рақс, қўшиқ, мусиқий асбоблар ижроси, шеърлар, адабий-бадиий композициялар, миллий урф-одатлар ва анъаналарни акс эттирувчи саҳна кўринишлари, миллий либослар намойиши – **70 баллгача;**

**–** тайёрланган видеороликлар намойиши – **30 баллгача баҳоланади.**

**Эслатма-3**

Ҳакамлар ҳайъати ҳар бир чиқишни белгиланган мезонлар бўйича баллар билан баҳолайди. Умумий баллар йиғиндиси бўйича ғолиблар аниқланади.

Ҳакамлар ҳайъатининг қарори якуний ҳисобланади ва қайта кўриб чиқилмайди.

**Г) Иштирокчилар:**

1) ТДЮУ талабалари, профессор-ўқитувчилари;

2) ТДЮУда таҳсил олаётган хорижий талабалар, хорижлик профессор-ўқитувчилар;

3) Ҳамкорлик шартномалари асосида ёки очиқ таклиф орқали бошқа университетларнинг талабалари, профессор-ўқитувчилари;

4) Ўзбекистондаги турли миллатларнинг маданий Марказлари ва жамоат ташкилотлари ходимлари;

5) ва бошқа кўнгилли шахслар.

**Эслатма-4**

Иштирокчилар рўйхатдан ўтган бўлишлари, платформа томонидан руйхатдан ўтганлик қайд этилганлиги ҳамда гуруҳларга ажратилган бўлиши шарт. Бундай қоидалардан чекиниш иштирокчи сифатида қатнашиш ҳуқуқидан маҳрум этилишига сабаб бўлади.

**Д) Ғолибларни тақдирлаш:**

Фестиваль якунида ҳакамлар ҳайъати қарорига кўра энг яхши натижаларни кўрсатган иштирокчилар ва жамоалар номинациялар бўйича ***(масалан, "Энг яхши маданий чиқиш", "Энг яхши саҳна кўриниши", "Энг яхши миллий либос", Энг яхши видеоролик ва ҳ.к.)*** дипломлар, сертификатлар ва қимматбаҳо совғалар билан тақдирланадилар.

Фестивалнинг барча иштирокчиларига фаол иштироки учун ташаккурномалар берилади.

Ташкилий қўмита ҳомийлар жалб қилиш орқали соврин фондини кенгайтириш имкониятини кўриб чиқиши ҳам мумкин.